ġungla la tħallunix aktar nitliegħeb f'din il-ġungla ta' qaddisin patruni, anġli tal-fortuna, u l-qaħba stuprata bl-isperma tal-wegħdiet f'torri ta' babel. la tħallunix aktar nistordi f'din il-ġungla ta' sħaħar inkantati, propaganda u lotteriji, u l-aġenti llamtati bix-xaħam bla kontroll fis-suq ta' l-inflazzjoni. la tħallunix aktar nissielet f'din il-ġungla ta' ħallelin korrotti, qattiela bla valuri, u d-deffien żombi bil-mewt ta' l-ideal fiċ-ċimiterju tat-telliefa.